Source: http://www.pravo-medicina.sk/otazka/324/odmietnutie-chemoterapie
Timestamp: 2018-05-23 10:39:30+00:00
Document Index: 671056

Matched Legal Cases: ['§4', '§6', '§6', '§6', '§11', '§11', '§12', '§12']

Odmietnutie chemoterapie | Medicínske právo
Ochrana osobnosti a medicínske právo (29)Práva/povinnosti pacientov (187)Práva/povinnosti poskytovateľov (84)Zdravotná dokumentácia, mlčanlivosť (31)Vybrané medicínske zákroky (29)Náhrada škody a nemajetková ujma (25)
Zákaz eugenických praktik v lékařství a biologii
| 15.5.2018
Odmietnutie chemoterapie
Katarína Zubková
| 23.9.2013 | komentárov: 1
Ako mám odmietnuť ďalšiu chemoterapiu? Mám obavy, že ma v prípade, že zmením názor, už späť na liečbu nevezmú alebo mi neposkytnú pomoc. Ďakujem pekne za odpoveď.
Dobrý deň. Predpokladom dovoleného poskytnutia zdravotnej starostlivosti, v tomto prípade chemoterapie, je informovaný súhlas pacienta (§4 ods.4 zákona č. 576/2004 o zdravotnej starostlivosti, službách súvisiacich s poskytovaním zdravotnej starostlivosti, ďalej len „zákon o zdravotnej starostlivosti“), ktorému predchádzalo zrozumiteľné poučenie. V rámci neho Vás ošetrujúci zdravotnícky pracovník musí oboznámiť okrem iného aj s rizikami prípadného odmietnutia zdravotného výkonu (§6 ods.1 zákona o zdravotnej starostlivosti). Ako pacient máte právo odmietnuť chemoterapiu (poskytnutie zdravotnej starostlivosti), prípadne kedykoľvek slobodne odvolať už udelený informovaný súhlas (§6 ods.8 zákona o zdravotnej starostlivosti), čo sa musí zaznamenať v zdravotnej dokumentácii (§6 ods.10 zákona o zdravotnej starostlivosti ).
Zákon vám garantuje právo odmietnuť poskytovanú zdravotnú starostlivosť (§11 ods.8 zákon o zdravotnej starostlivosti) za čo Vás lekár nesmie akýmkoľvek spôsobom postihovať alebo znevýhodňovať (§11 ods.5 zákona o zdravotnej starostlivosti). Taktiež platí, že poskytovateľ nemôže odstúpiť od dohody o poskytovaní zdravotnej starostlivosti z dôvodu, že ste odvolali resp. neudelili súhlas s chemoterapiou. Dôvody odstúpenia od dohody o poskytovaní zdravotnej starostlivosti na strane poskytovateľa totiž taxatívne upravuje §12 ods.9 zákon o zdravotnej starostlivosti. Ak by aj došlo k odmietnutiu/odstúpeniu od dohody nie je tým doktonuté Vaše právo na poskytnutie neodkladnej starostlivosti (§12 ods.6 zákona o zdravotnej starostlivosti).
Dobrý deň. Mojej Mame sa vrátila rakovina cca po roku. Lepšie povedane nahmatala si hrčku v prsniku ta bola v poriadku ale pani lekárka nasla ešte niečo o veľkosti 5 mm a ledva z toho na niekoľko pokusov pod sonom vytiahla vzorku, keďže sa jej to strácalo. norma je do 25 ona ma 33... Ide však o vyjadrenia lekarov že to ma zvýšene ale môže to býť zle ale aj nemusí. Teda postup liečby naprhli hned o mesiac, odrezat prsnik a chemoterapiu. Uvažuje že to odmietne a ja ju v tom podporujem. Podľa mňa je to neopodstatnený postup. Mama však ma obavy že príde o dôchodok ak odmietne liečbu. Môže odmietnuť a neprísť oň?